李隆基

唐玄宗李隆基係大唐第九個皇帝，由於康熙時期怕同康熙撞名，所以又叫做唐明皇。

李隆基喺廿八歲繼位，在位期間係處於大唐盛衰之間。713年，李隆基發動先天之變，打殘咗太平公主，結束咗唐初女性專權嘅局面，而佢在位頭三十年年號係「開元」，期間重用良臣重整戶口，使大唐皇朝繼續保持生氣，綜合國力箭咀向上，史稱「開元之治」。但在位耐咗，自745年開始，佢寵愛咗楊貴妃，唔理朝政。

李隆基喺公元742年，改年號做「天寶」，用咗一啲俾後世鬧為奸臣嘅人，好似李林甫、楊國忠、安祿山。而其中安祿山更加發動「安史之亂」。玄宗被迫帶楊貴妃離京，最後楊貴妃死咗，李隆基傷心過度，唯有讓位畀自己個仔李亨，即係唐肅宗。

762年李隆基走咗，享年78歲。

雖然有好多演員做過李隆基，但次次都唔到李龍基演佢。

藝術成就
傳說佢鐘意戲曲，因為佢成日上臺扮演丑角，所以响梨園入面，通常以丑角做阿頭，而佢亦被稱為梨園鼻祖。此外，佢嘅書法入面擅長隸書、行書，出名嘅作品有石台孝經、紀泰山銘、鶺鴒頌等。
大唐皇帝